שאלה: נסחפתי עם החברות- אני בהלם מהן ומעצמי! הצילו!!!: במהלך החופש אני נתקלתי ואתקל בכל מיני סיטואציות שלא נעים לי איתם כמו: הלכתי עם חברות שלי למעיינות.במעיין הראשון שהגענו אליו לא היו בנים בסביבה.ורק לקראת הסוף בנים הגיעו אני יצאתי מהר וחברות שלי נשארו שם עוד כמה דקות.(כמובן שכאשר אנחנו נכנסות למעיינות אנחנו נכנסות בלבוש מלא הכולל חולצת שלושת רבע וחצאית.) ובעיין השני שהלכנו היו כבר בנים.ונכנסתי מלחץ חברתי כי היה הרבה יותר קשה לא להכנס למים בכלל.וחברות שלי משכנעות אותי ואת עצמן שזה ר ושזה בן גדול ונשוי ואנחנו לבושות מלא וכו.ואני יודעת שלבנות האלה לפחות פעם ונראלי גם היום מפריע להיות עם בנים בגילנו בבריכה.כאילו מה?!זה שאת לא מכירה אותו זה אומר שלא צריך לשמור צניעות?!היה לי ממש קשה וממש הרגשתי נפילה אחרי שנכנסתי.וגם עוד יומיים אני מתחילה להדריך בקייטנה שכל הגרעין שלי בסניף(אני בעזרא.שם לשבט גם הבנים וגם הבנות קוראים גרעין)הכנו לילדי רווחה.ובנות שכבר מדריכות שםאומרות לי שהן רוצות כבר שתיהיה מלחמת מים שם עם הבנים ושהבנים מצלמים אותם.(חשוב לציין שזאת הפעילות הראשונה שאנחנו ממש עושים עם בנים מאז כניסתינו לתנועה.)וזה בנות שהיו לפני שנה מלאות אידיאלים שלא צריך לדבר עם בנים וכו.ועכשיו אני נשארת המוזרה שלא חושבת ככה.כאילו,לאן נעלמו האידיאלים?!אני מפחדת לפול.ואני יודעת שיקרה משה כזה כי קשה לדבר רק לצורך.אני ממש מפחדת מזה ואין לי את חברות שלי לשתף אותם בזה כי מבחינתם ללכת מלחמת מים עם בנים ולשחק איתם משחקי גיבוש זה סבבה.
תשובה: לך צדיקה! יישר כוח על האכפתיות והפנייה אלינו- תרגישי חופשי לשתף אותנו בכל מה שמעיק עלייך! בשביל זה אנחנו כאן! בשאלתך תיארת את הנפילות שלך עם חברותייך בשחייה מעורבת וענייני צניעות. אם הבנתי נכון את שאלת איך קרה מה שקרה ואיך את יכולה להבטיח לעצמך שלך זה לא יקרה אין ספק שזה מתסכל להכיר חברות, להישען עליהן ולראות אותן נופלות. אשתי גם הדריכה בתנועת עזרא והייתה מרכזת בתנועה וגם לה יש חברות טובות שדיברו גבוהה גבוהה, ריכזו סמינריונים, העבירו פעולות מפוצצות על אידאלים והיום. היום המרחק בין מה שהן אמרו פעם למה שהן חיות היום הוא עצום. וזה כואב, מבאס, ואכן זה כואב מאוד לאשתי. זה לא מסתדר, זה משגע- אבל לצערנו זה קורה. כמו שאנשים מתחזקים רוחנית הם גם יכולים להתדרדר רוחנית. כמו שיש לנו יצר טוב, יש לנו, לא פחות, גם יצר רע. השאלה היא, באמת, מה אנחנו עושים עם זה, מה היחס שלנו למה שקרה וכיצד אנחנו שומרים על עצמנו. לענ"ד, צריך לחלק את העניין לשניים: היחס לחברותייך, היחס שלך כלפי עצמך. היחס לחברותייך- דבר ראשון- צריך להיות יחס של הבנת המציאות. קורה שנופלים. רבים וטובים נפלו ולצערנו עוד יפלו בעתיד. צדוק הכהן ששימש עשרות שנים בקודש הקודשים הפך לצדוקי. אין כזה דבר  לי זה לא יקרה  לאף אחד אין הגנה הרמטית מנפילות. אנו בני אדם ואנו עלולים לנפילות.,אך יותר חשוב מהבנת המציאות העגומה היא לדעת ולהפנים- יש תשובה. חייהן של חברותייך לא הסתיימו מיד לאחר החטא, יש להן הזדמנות לעשות על כך תשובה ומי יודע, ימים יגידו והן יחזרו על כך בתשובה. דבר שני- פרופורציה. כמובן שמה שנעשה הוא אסור ושטענותיהן חלולות, אך הן נפלו רק בעבירה הזאת. דנים אדם על פי רובו וצריך לקחת את הדברים בפרופורציות. לכל אחד יש את התחום או התחומים שבהם הוא מתקשה יותר בעבודת ה. גם לי וגם לך. דבר שלישי- עד כמה שזה קשה, אנחנו לא משגיחים על אף אחד מלבד על עצמנו. לכן אם לא תהיה אוזן קשבת עדיף לא להעיר ולא להתערב בנפילות של אחרים. היחס שלך כלפי עצמך- מלבד ההבנה שנופלים, שיש תשובה, ושצריך להיכנס לפרופורציות בינך לבין עצמך יש עוד כמה נקודות חשובות. הרמח"ל במסילת ישרים מקטלג את החברה הרעה כאחד ממעכבי מידת הזהירות. אכן החברה היא אבן שואבת, מגנט של ממש הן לדברים טובים והן לדברים רעים. כמובן שחברותייך הן לא חברה רעה, אלא חברה רעה בנושא הספציפי הזה של הצניעות. לכן לפני שאת נפגשת איתן את צריכה להיות בכוננות ספיגה על נושא זה ולהחליט מראש ש"לי זה לא יקרה" וש"אני לא אגרר אחריהן בנושא הזה". ברגע שקבעת את זה מראש העמידה בניסיון של שיטת העדר החברתית יותר קלה. בנוגע לפחד מעתיד הלא נודע- חשוב מאוד לאדם להיות עם יד על הדופק, בדיוק כמוך, כדי לפחד שהוא לא יתדרדר רוחנית. אין שום הבטחה לאף אחד שהיצר הרע לא ישתלט עליו. שום הבטחה. ברגע שהאדם חושב שהוא הגיע אל המנוחה ואל הנחלה ושאין לו לאן לשאוף משם הוא רק מתחיל ליפול ולהתדרדר. כדי שזה באמת לא יקרה חשוב מאוד לעשות חשבון נפש. חשבון הנפש בעצם הוא המעקב התמידי, היום יומי שלך עם עצמך בכל נושא שלא יהיה, הנושאים הטובים והנושאים הרעים. לוקחים דף מחשב, וכותבים את נקודות הטובות והנקודות שבהן אנחנו צריכים להשתפר. במידה וזה נעשה בצורה עקבית ויום יומית ובצורה אמתית הסיכוי של היצר הרע להיכנס קלושים יותר. מעבר לכך, אם את רואה חולשה בנושא מסוים הייתי מציע לך ללמוד על כך- ברגע שהדבר מובן אצלנו בשכל, מלך כל הכוחות, הוא משרה את סמכותו על שאר הכוחות בנפש. לגבי מלחמת המים הצפויה- למרות שהתשובה תגיע יותר מאוחר מידי במידה ויקרה מקרה דומה הייתי מציע לך לדבר על כך עם המרכזת. אני מציע לך לקרוא תשובה נוספת העוסקת באותו נושא: חזקי ואמצי!! יישר כוח על השאלה הנפלאה!! מקווה שנתתי כיוון כללי אשמח לעזור עוד אם צריך המייל שלי: elronza gmail.com פלאפון: 0524521552 אלרון